Aquesta fitxa està dedicada a la normativa que regula la producció ecològica de bestiar herbívor.
Es tracta d'un recull dels principals punts de la normativa ecològica que afecten una granja de bestiar herbívor que vulgui certificar la seva producció com a ecològica.
Cal tenir en compte que, a més del reglament ecològic, s'han de complir totes les normes que siguin d'aplicació.
S'inclouen també unes recomanacions tècniques a tenir en compte abans d'iniciar la conversió al sistema ecològic.
Aquesta fitxa es centra concretament en bestiar boví, oví, cabrum i equí.
Aquesta tesi doctoral, realitzada pel Sr.
Carlos Palacios, amb la tutoria del Departament de Producció Animal de la Facultad de Veterinària de la Universidad de León, estudia els diferents camps tècnics i econòmics de la producció ecològica de l'oví de llet, sobretot durant el procés de conversió d'una explotació.
Així mateix, també inclou una sèrie d'experiències tècniques i sanitàries, com el tractament de la sarna con Citronela de Java y Sabó Potàssic o el control de la coccidiosis mitjançant remeis homeopàtics.
Descàrrega de la publicació, en format pdf:
L'any 1987, l'Institut Tècnic i de Gestió Ramader SA, va crear el mòdul d'oví de raça latxa a la Finca Experimental de Roncesvalles per desenvolupar el testatge i l'obtenció de referències reals en aquest tipus de producció.
L'any 2000, l'Institut va decidir adoptar un sistema de producció ecològica.
Des de 2003 a 2008 s'han completat cinc anys sencers en producció ecològica de llet i carn certificades.
L'objectiu d'aquesta experiència era el de trobar el pla i els processos de producció més adequats perquè aquest sistema sigui rendible econòmicament i pugui ser adoptat per explotacions d'oví lleter de muntanya.
Aquest document de 2009 presenta els resultats tècnics i econòmics obtinguts després de la implantació del sistema ecològic de producció.
Descàrrega del treball, en format pdf:
Aquesta publicació va ser elaboraa per tècnics del Centro de Investigación y Tecnología Agroalimentaria de Aragón i publicada per la Direcció General de Desenvolupament Rural del Departament d'Agricultura i Alimentació del Govern d'Aragó, amb l'objectiu de recollir diferents manejos pecuaris per a l'engreix de xais amb base farratgera, especialment alfals.
Així, es presenten un seguit d'estudis que avaluen els rendiments productius i qualitatius de xais engreixats amb pautes alimentàries diferents: dos lots estaven dia i nit a la pastura, uns amb suplement de concentrat i els altres sense, i dos lots més eren deslletats als 45 dies i restaven estabulats.
Descàrrega de la publicació, en format pdf::
La Conselleria d'Agricultura i Pesca de la "Junta de Andalucía" disposa, per a la seva descàrrega des del Centre de Recursos on line per a l'Agricultura Ecològica, d'aquest manual sobre la producció ecològica d'ovins, en el qual s'exposen les bases en què se sustenta la producció ovina ecològica, així com les tecnologies i les estratègies productives i econòmiques que desenvolupen els ramaders ecològics en aquesta espècie.
Es pretén que tan productors com tècnics trobin en ell les bases pel inici i el desenvolupament de la producció ovina ecològica.
Descàrrega del manual, en format pdf, des de l'espai web de la Junta de Andalucía:
Aquest manual, que presenta els principis bàsics de la producció ovina i cabruna ecològica, ha estat realitzat pel Centre de Formació de l'Associació CAAE, i editat per la "Asociación para el Desarrollo sostenible del poniente granadino".
Es tracta d'un manual introductori, amb una presentació molt gràfica, adient per a productors convencionals que encara no coneixen la ramaderia ecològica.